 Wasiirka Caafimaadka isagoo ka hadlay kormeer uu Shalay ku tagay Cisbitaalka guud ee Hargeysa ayaa yidhi Waxaan kormeer ku tagay maanta shalay, Cisbitaalka guud ee Hargeysa, oo aan soo eegay qaybihiisa kala duwan, gaar ahaan qaybta Gargaarka deg deg ah ee imika waxa la dhisay wakhti hore, oo wakhtigaas dadka intan wey ka yaraayeen, laakiin hadda waxa isticmaala Cisbitaalka Hargeysa ilaa iyo saddex milyan oo qof, mana aha Cisbitaalkan Hargeysa, Cisbitaal Gobol ee waa Cisbitaal Qaran, balse imika waxaanu dhisayna qaybta ama waaxda Gargaarka deg deg ah oo aanu si casriya aanu u dhisayno,oo waxaanu u dhisaynaa si Caalamiya oo la mid ah Cisbitaalada Caalamiga ah, waxaana filaynaa inay dabooli doonto baahidii loogu talagalay Waaxda Gargaarka deg dega ah, waxaana filayaa in haddii ILLAAHAY yidhaahdo inuu furi doono oo uu xadhiga ka jari doono qaybtan Madaxweynaha Jamhuuriyada Somaliland Muddane Axmed Maxamed Maxamuud Siillaanyo, oo isagu hirgelintiisa iska leeyahay. 